o
DEREK PRINCE Millaisena näet ruumiisi?
Osa 2
Derek Princen katsaus kehoon ja terveyteen perustuu Raamattuun. Neuvottele lääkärisi kanssa ennen kuin aloitat minkäänlaista laihdutusohjelmaa.
Fil 3:20-21 kuvaa uskovien ruumista.
"Mutta me olemme taivaan kansalaisia, ja taivaasta me odotamme
pelastajaksi Herraa Jeesusta Kristusta."
Jeesus tulee takaisin hakemaan niitä, jotka Häntä odottavat.
Kuulutko tähän joukkoon? Toivottavasti.
"Jeesus Kristus muuttaa meidän ruumiimme tästä alennustilasta
oman kirkastuneen ruumiinsa kaltaiseksi
voimallaan, jolla Hän kykenee alistamaan valtaansa kaiken."
Kun Jeesus tulee takaisin, tapahtuu dramaattinen ja
silmänräpäyksellinen muutos.
Silmänräpäyksessä minun ja sinun ruumiisi muuttuvat
yliluonnollisesti Jeesuksen kirkastuneen ruumiin kaltaiseksi.
Käännös ei täysin kuvaa sitä,
mutta meidän alennustilassa oleva ruumiimme
muuttuu kirkastetuksi ruumiiksi.
Ruumis, jossa elämme, on alennustilan ruumis.
Miksi olemme alennustilassa? Syntiemme tähden.
Koko Aatamista alkanut ihmiskunta on ruumiiltaan alennustilassa.
Millä tavoin? Ruumiimme tekee ja vaatii sellaista, mikä on alentavaa.
Vaikka söisit parhainta ruokaa ja joisit hienointa juomaa,
ennen pitkää vatsa ja rakko on tyhjennettävä.
Moniko pystyy tekemään sen arvokkaasti?
Ei auta muu kuin todeta, että elämme alennustilan ruumiissa.
Tai ylläsi saattaa olla mitä eleganteimpia ja kalleimpia hepeniä,
mutta kun liikut rivakasti ja keho lämpenee,
niin mitä tapahtuu? Hiki lentää.
Sekin muistuttaa jatkuvasti ruumiimme alennustilasta.
Olemme syntisiä oliota.
Kärsimme rangaistusta Aatamin ja omista synneistämme.
Kiitos Jumalan tämä ei ole loppu.
Me saamme Jeesuksen ruumiin kaltaisen kirkastetun ruumiin.
Voitko käsittää sitä? Ruumiillemme tapahtuu jotain mahtavaa.
Palaan Fil 3:10-11, joka kuvaa Paavalin motivaatiota elää.
"Minä tahdon tuntea Kristuksen ja
Hänen ylösnousemisensa voiman ja tulla Hänen kaltaisekseen
osallistumalla Hänen kärsimyksiinsä ja kuolemaansa.
Ehkä silloin saan myös nousta kuolleista."
Paavali sanoo "ehkä".
Hän, suuri apostoli, ei pidä sitä itsestään selvänä vaan
hän sanoo: "Ehkä silloin saan myös nousta kuolleista"
ja olla osallisena ensimmäiseen ylösnousemukseen,
joka on vain uskovia ja vanhurskaita varten.
Paavali ei pitänyt sitä itsestään selvänä.
Hän sanoi: "Pyrin elämään sillä tavoin, että pääsen osalliseksi
ensimmäisestä ylösnousemuksesta."
Jos se ei ollut Paavalille itsestään selvää, niin ei se ole sinullekaan.
Jos pidät sitä selvänä, otat ison riskin.
Seuraavaksi 1 Kor 9:27.
1 Kor 9:27
Jälleen Paavali puhuu omasta itsestään.
"Kohdistan iskut omaan ruumiiseeni ja pakotan sen tottelemaan,
jottei itseäni lopulta hylättäisi, minua, joka olen kutsunut muita kilpailuun."
Kaikkien niiden ilmestysten, lahjojen ja tiedon pohjalta, jotka Paavalilla oli,
hän sanoi: "Kohtelen ruumistani ankarasti".
Kreikaksi sana tarkoittaa "lyödä jonkun silmä mustaksi".
Paavali lyö siis silmänsä mustaksi. Joissakin käännöksissä on
"isken ruumiistani ja pakotan sen tottelemaan,
ettei minua, joka olen saarnannut muille, hylättäisi".
Saarnaajat, tämä koskee meitä.
Kerron myöhemmin miten Jumala teki sen minulle selväksi.
Voimme saarnata muille ja tulla silti diskatuksi,
ellemme hallitse ruumistamme.
Miten meidän tulisi kohdella ruumistamme?
On monia asioita, jotka liittyvät kehoomme, mutta tärkeintä on
se mitä meidän tulisi syödä ja juoda.
Syöminen ja juominen ovat perusasioita,
joista ei seurakunnassa keskustella.
Mutta kaikki, jotka käyvät kirkossa, syövät ja juovat ja
Jumalalla on tähän liittyen neuvoja meille kaikille.
Jes 55:2 on kaunista luettavaa.
Jumala antaa ohjeita miten syödä ja juoda.
"Miksi tuhlaatte rahojanne siihen, mikä ei ole leipää ja
ostatte palkkarahoillanne sellaista, mikä ei tee kylläiseksi?
Miksi syötte pikaruokaa, joka ei ole terveellistä
ja tuhlaatte rahojanne sellaiseen, mikä ei ravitse eikä edistä terveyttä?
Se on nykyaikaa. Sitten Jumala sanoo:
"Kuulkaa minua ja syökää sitä mikä on hyvää."
Miten yksinkertaista. Syö terveellistä ruokaa,
joka ravitsee ja vahvistaa, joka ei johda syöpään,
jota moni suuhun pantava nykyisin aiheuttaa.
"Ja antakaa sielunne nauttia yltäkylläisyydestä."
Jumala neuvoo: "Pidä huolta sielustasi syömällä oikein."
Miten tyhmää on syödä sitä mikä ei ole hyvää.
Miten onnetonta jos emme edes tiedä mikä ei ole hyvää.
1 Kor 10:31.
1 Kor:ssa on useita monia yksinkertaisia ohjeita.
"Syöttepä siis tai juotte tai teettepä mitä tahansa,
tehkää kaikki Jumalan kunniaksi."
Jos siis syömme tai juomme, teemme sen Jumalan kunniaksi.
Ajatteletko niin istuessasi ruokapöytään?
Kysyn jotain johon en anna vastausta:
Onko mahdollista ylensyödä Jumalan kunniaksi?
Ajatelkaapa sitä.
Nyt sanotte: "Veli Prince, emmehän me puhu tällaisista asioista kirkossa."
Ei puhuta, mutta pitäisi puhua. Olemme epäloogisia.
Kun uusi tupakoiva käännynnäinen tulee luoksemme,
sanomme oitis, että tupakka pois.
Jos hän on viinamäen miehiä, lopeta ryyppääminen,
jos huumeiden käyttäjä, luovu niistä.
Huumeet, alkoholi ja tupakka voivat olla epämiellyttäviä ja traumaattisia,
mutta silti emme kaihda kehottaa käyttäjiä luopumasta niistä.
Miksi emme koskaan puhu uusille uskoville
heidän syömätottumuksistaan?
Hoosea 4:6, Jumala puhuu profeetan kautta:
"Minun kansani tuhoutuu tiedonpuutteen tähden ..."
Tämä pitää paikkansa nykyisinkin.
Jumalan kansa tuhoutuu tiedonpuutteen tähden.
Tietäkää, että tämä ei ole vain tavanomainen jumalanpalvelus.
Nyt olemme taistelukentällä.
Taistelemme miesten ja naisten elämästä
ja tämä koskee teitäkin kuulijat. Jos ette ota vaarin siitä mitä
Raamattu ja terve järki sanovat, niin tulette katumaan.
Kyse on teidän kehostanne ja teidän hyvinvoinnistanne.
Sihteerini on koonnut tietoja siitä, mitä tiede sanoo
syömisestä, juomisesta ja siitä miten kohtelemme kehoamme.
Tiedot ovat peräisin terveys- ja maatalousministeriöstä
ja syöpäjärjestöistä.
Tutkijat ovat arvostettuja henkilöitä, eivät omalaatuisia intoilijoita.
He saattavat olla väärässä, mutta jos ovat, niin he ovat sitä älyllisesti.
Tässä näitä väittämiä tulee:
Tutkijat arvelevat, että 40-60 % kaikista syövistä
liittyy siihen mitä syömme. USA syöpäinstituutin mukaan
35 % syöpäkuolemista johtuu ruokavaliosta.
Toisin sanoen ruuan valinnalla on suuri vaikutus syöpäriskiin.
Soivatko kellot! Kuluttajaraporttien mukaan ruualla on vaikutusta ainakin
kuuteen kuolemaan johtavaan sairauteen: sydänvaivat, syöpä,
aivohalvaus, diabetes, verisuonten kalkkeutuminen ja
krooninen maksasairaus sekä
sellaiset rasvasta riippumattomat sairaudet
kuten osteoporoosi ja divertikuloosi.
Näiden kaikkien syntyyn voi vaikuttaa ruuanvalinnalla.
40 % amerikkalaisista on ylipainoisia,
25 % aikuisväestöstä on kriittisen ylipainoisia.
Olen pannut merkille, ettei tässä ole eroa kirkkoon kuuluvien ja
kirkkoon kuulumattomien välillä.
Samat tilastot pätevät molempiin ryhmiin.
25% USA:n lapsista painaa vähintään 20 % yli ihannepainon.
Hävetkää vanhemmat!
Uhraatte lastenne hyvinvoinnin tietämättömyyttänne ja laiskuuttanne,
koska ylipainoisilla lapsilla on suuri riski sairastua ja
saada muita ongelmia myöhemmin elämässään.
Tärkeimpiä äidin velvollisuuksia on opettaa lapsensa syömään oikein.
Olen kohdannut monia miehiä, jotka eivät ole saaneet
kitkettyä huonoja ruokatottumuksia, jotka äiti istutti heidän lapsuudessaan.
Täällä vallitsee outo hiljaisuus!
Puhun nyt virvoitusjuomista.
Toimistossamme oli suuri punainen Coca-Cola automaatti.
Kutsuin sitä Baalin alttariksi.
Ruth ja minä rukoilimme että se vietäisiin pois
ja se vietiin pois.
Vuonna 1900 amerikkalaiset joivat henkeä kohden
12 pulloa limsaa vuodessa.
1980 kului jo 359 pulloa jokaista kansalaista kohti ja
määrä on siitä epäilemättä noussut.
Vuonna 1821 amerikkalainen söi sokeria vajaat viisi kiloa vuodessa.
1970- luvulla kulutus oli 50 kg vuodessa eli 123 g päivässä.
Vuoteen 1996 sokerin käyttö oli noussut 65 kiloon vuodessa,
eli melkein 200 grammaan päivässä.
Nyt sanot, etten käytä noin paljoa sokeria.
Pullossa Coca-Colaa on 9 teelusikallista sokeria.
Useimmat valmisruuat on kyllästetty sokerilla,
etkä tiedä sitä vaan syöt sokeria tietämättäsi
kunnes Herra herättää sinut valveille.
Vuodesta 1960 vuoteen 1980, mikä on lyhyt aika,
veden juonti tippui 263 litrasta 158 litraan vuodessa henkeä kohti.
Nyt sanot, ettei sillä ole väliä, koska saan riittävästi nestettä muutenkin.
Kyllä sillä on väliä, sillä vesi toimii tavalla jolla muut nesteet eivät.
Kaikki muut juomat rasittavat jollain tavoin munuaisia,
mutta vesi tekee niille hyvää.
Seuraavaksi yllättävin väite. Me kaikki olimme innoissamme
vuosituhannen vaihtumisesta ja evankeliumista kaikille,
mutta vuoteen 2000 liittyi seikkoja, joista ei puhuta.
Vuoteen 2000 mennessä
kaksi viidestä amerikkalaisesta sairastui syöpään.
Nämä ovat vakavia lääketieteellisiä asioita.
Jos kansakunnasta kaksi viidestä sairastuisi koleraan,
niin kutsuisimme sitä epidemiaksi. Nyt meillä on syöpäepidemia.
Kukaan ei tee mitään asian hyväksi!
Kuinka usein kirkossa puhutaan syöpäepidemiasta?
Jos täällä olisi koleraepidemia, niin kaikissa kirkoissa rukoiltaisiin.
Mutta me kuljemme silmät kiinni.
Saatana on sokaissut meidät niin, ettemme näe todellista tilannetta.
Seuraavaksi suosituksia, kuinka välttää syöpä.
Kaikki seitsemän liittyvät ruokaan ja juomaan.
Vältä liikalihavuutta,
vähennä rasvan syöntiä,
syö kuitupitoista ruokaa.
Ellet tiedä mitä se on, ota selvää.
Syö vitamiineja, erityisesti A- ja C-vitaminoituja ruokia,
syö enemmän ristikukkaiskasviksia,
syö suolattuja ja savustettuja ruokia kohtuullisesti
ja nauti alkoholia kohtuullisesti.
Luettelo ei ole täydellinen, koska siitä puuttuu liikunta,
mutta kaikki ruokaan ja juomaan liittyvät neuvot ovat tässä.
Voit syödä ja juoda itsesi syöpäkuolemaan.
Sydänkohtaukset johtuvat pääosin ruuasta, perinnöllisyydestä ja
elintavoista. Perinnällisyyteemme emme voi vaikuttaa, mutta
voimme muuttaa ruoka- ja elintapojamme.
Useimpien meistä pitää liikkua enemmän.
Olimme Ruthin kanssa poissa asunnostamme 11 kuukautta.
Palattuamme jätteidenpoisto ei toiminut kunnolla.
Meillä on sopimus jätefirman kanssa, joka korjasi vian.
Meille sanottiin, että ongelman aiheutti se,
ettei systeemiä oltu käytetty. Sama ongelma on lihaksillamme.
Ne ovat käyttöä varten eikä sitä varten, että vain istumme niiden päällä.
Teitä naurattaa, mutta enkö kertonut totuuden?
Sana aivohalvauksen estämisestä:
Painon hallinta on numero yksi. Toisena liikunta.
Millaista rasvaa syömme, kaliumin, kalsiumin ja magnesiumin saanti.
Kuitupitoinen ruoka. Moniko tietää mitä kuitupitoinen ruoka on?
Muutama. On tärkeää olla tästä selvillä.
Seuraavaksi sisätautispesialistien syväanalyysi:
Tämän lukemiseen menee hetki aikaa.
"Räikein virhe kaikkialla maailmassa on, että
sairauksien ennaltaehkäisemiseen ei kiinnitetä tarpeeksi huomiota.
Näyttää siltä, että osa ihmisluonnetta
on kieltää sairauden mahdollisuus kunnes sairastuu.
Kun sairastumme, teemme ja maksamme mitä tahansa
tullaksemme jälleen terveiksi. Jos perheissä, kouluissa ja mediassa
kiinnitettäisiin huomiota sairauksien ennaltaehkäisyyn,
kipu ja kärsimys vähenisi ja miljardit taalat säästyisivät."
Tässä puhutaan perheistä, koulusta ja mediasta.
Miksi kirkko on jätetty pois?
Eikä tätä asiaa voisi käsitellä kirkoissakin?
Välitämmekö seurakunnan koko jäsenestä
vai vain hänen sielustaan?
Joku todennut kirkoista sarkastisesti: Ne eivät välitä ihmisten kehosta vaan
ainoastaan iäisyyttä varten valmiiksi pakatuista sieluista.
On kirkollemme häpeäksi, ettemme ota tätä asiaa esille.
Tiedättekö muuten, mikä on USA:n laajin teollisuudenhaara nykyisin?
Se ei ole tehdasteollisuus vaan terveysteollisuus.
Laajin teollisuudenhaara.
Se ei kyllä ole mitään terveysteollisuutta vaan
huonon terveyden teollisuutta.
Terveys ei maksa paljoa, mutta huono terveys tulee kalliiksi.
Sisätautispesialistit puhuvat amerikkalaisina amerikkalaisille:
"Me olemme runsauden kansakunta.
Tavallinen amerikkalainen on liikalihava ja liikkuu liian vähän.
Elämämme pyörii TV:n ympärillä ja TV:tä katsellessa me syömme."
Tämä pitää valitettavasti paikkansa myös tunnustavien kristittyjen parissa.
Emme suuntaa elämäämme Raamattuun ja rukoukseen
vaan päivän tärkeimmät tunnit kuluvat TV:n katseluun.
Eräässä tuoreessa artikkelissa sanotaan, että helppo tapa
pudottaa painoa on vähentää TV:n katselua tuntiin päivässä.
Ihmiset syövät itsensä ähkyiksi sen sijaan että tyydyttäisivät nälkäänsä.
Syömme suurimman aterian illalla,
jolloin kaloritarpeemme on pienimmillään.
Tässä ruokavalio-ohjeita amerikkalaisille (ja suomalaisille):
Syö monipuolisesti. Pidä paino kurissa.
Syö vähärasvaista ruokaa, vältä tyydytettyä rasvaa ja kolesterolia.
Syö paljon kasviksia, hedelmiä ja viljatuotteita.
Käytä sokeria kohtuullisesti.
Käytä suolaa ja natriumia kohtuullisesti.
Jos käytät alkoholia, muista kohtuus.
Tiedot olivat peräisin maatalous- ja terveysministeriöstä.
Seuraavaksi käytämme piirtoheitintä.
Tämä kuva esittää ravintopyramidia.
Käytän laserosoitinta.
Näette, että pyramidin perustuksena on leipä, viljatuotteet, riisi ja pasta.
Näitä meidän tulisi popsia 6-11 kertaa päivässä.
Pyramidin toinen osa on jaettu kahtia.
Vasemmalla ovat kasvikset, kolme kertaa päivässä,
ja oikealla hedelmät. Ravintomme perusainekset tulisi olla
leipä, pasta, viljatuotteet ja riisi ja seuraavaksi kasvikset ja hedelmät.
Seuraavan portaan vasemmalla ovat maito, jogurtti ja juusto
ja oikealla liha, kana, ja kala.
Pyramidin pienenä huippuna ovat makeiset ja rasvat.
Mahtaako jonkun ravintopyramidi seistä alassuin?
Panoksena on elämäsi.
Toivon, että suhtaudutte tähän vakavasti.
En välitä tippaakaan naureskelustanne
Täällä on joitakin, jotka joko elävät tai kuolevat lähivuosina
riippuen siitä miten suhtaudutte esittämiini ravintoasioihin.
Toivottavasti rakastatte minua. Minä rakastan teitä.
Siksi kerroin teille tämän.
Nyt siirrymme toiseen aiheeseen. Kiitos paljon.
En ollut puhunut ravinnosta koskaan aikaisemmin.
Puhun nyt vanhempien vastuusta.
Mainitsin jo, että äidin vastuulla on opettaa perheensä syömään oikein.
Rohkaisen teitä myös liikkumaan.
Vanhemmat, näyttäkää tässäkin esimerkkiä.
Kysyn teiltä: Hoidatteko autoanne ja taloanne paremmin kuin kehoanne?
Tiedättekö enemmän auton ja talon ylläpidosta kuin
oman kehon huolehtimisesta? Käytättekö enemmän aikaa ja vaivaa
autonne tai kotinne huoltoon kuin oman kehon kuntoon?
Jos autonne kuluu loppuun, mikä ennen pitkää tapahtuu,
niin uusia on saatavilla. Jos talo palaa poroksi,
on mahdollista rakentaa uusi, mutta jos keho repsahtaa, niin
uutta ei saa tilalle. Näin on.
Laihduttaminen ei ole parannuskeino. Muistakaa se.
Voitte kokeilla 15 eri laihdutusmenetelmää ja
olette lopulta huonommassa kunnossa kuin alussa.
On vain yksi oikea lääke: elintapojen muutos.
Kuulitteko? Muuttakaa elintapojanne.
Kysyn vielä: Ovatko ruokakauppiaat
enemmän kiinnostuneita terveydestänne kuin rahasta?
He eivät niinkään ajattele teidän parastanne vaan sitä,
miten saada rahat teiltä pois.
Jotkut kauppiaat toimivat eettisesti, jotkut ovat häikäilemättömiä.
He tekevät kaikkensa saadakseen teidät
käyttämään enemmän rahaa ruokaan.
Mainoksetkin ovat mukana tässä juonessa.
Esittämäni asiantuntijoiden laatima ravintopyramidi
oli pannassa kolme kuukautta. Sitä ei saanut julkistaa,
koska lihateollisuus lobbasi voimakkaasti sitä vastaan.
Olivatko he huolissaan terveydestänne vai rahasta?
Lopulta hallitus päätti, että ravintopyramidi tulee julkaista.
Kansan tulee tietää totuus.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä